Here is a page extracted from Wikipedia that may contain CSS, HTML, and a lot of unformatted text.

Title: Caprimulgus
Content: Gallineta ciega reendreza ta iste articlo. Ta atros usos de «gallineta ciega» se veiga Gallineta ciega (desambigación).

Caprimulgus (que etimolochicament significa «os que muyen as crabas») ye un chenero d'aus caprimulguiformes de a familia d'as caprimulguidas, de costumbres crepusculars y nocturnos, que habitan en Eurasia, o norte d'Africa y en America, y que en l'Alto Aragón se conoix como gallinetas ciegas u enganyapastors.

Descripción

Son aus de mida meyana, de color caracteristicament mimetica con l'hábitat a on viven, alas largas y finas que rematan en punta, y as patas y o pico muit curtos. Os uellos, negros, son muit grans en comparanza con a cabeza y destacan por a suya mida cuan os ubren.

De días, s'acochan contra tierra u contra una rama d'árbol en perfecta quietut, con os uellos zarraus, y resulta dificil trobar-los por o suyo mimetismo. De nuez, vuelan cazando insectos. Emiten un canto caracteristico, muit potent, que resulta monotono en a mayoría d'especies.

Fan o niedo en tierra, en a selva. Nidifican en selvas de coniferas y tamién en as de planifolios, y os polletz naixen con un plumache pareixiu a'l de sus pais, o que les permite mimetizar-se en o niedo dende chicorrons.

Imáchens

Referencias

Vinclos externos

Aus nocturnas
 
Cheneros d'aus